Dzayer
Dzayer neɣ Lezzayer (azwel unṣib: Tagduda Tadzayrit Tamagdayt Taɣerfant) d tamurt i d-yezgan di Tefriqt Ugafa. Tamanaɣt-ines d Dzayer, tamdint ugaren tiyaḍ deg umḍan n imezdaɣ. Zgan-d di tilisa-s seg ugafa ilel agrakal, seg ugafamalu Tunes, seg umalu Libya, seg unzulamalu Nijir, seg unzulataram Mali ak d Muriṭanya, ma s tama utaram tella tamurt n Uneẓruf Utrim ak d Lmeṛṛuk.
Dzayer, i yesan tajumma n 2,381,741 km2, d tamurt tamezwarut di temɣer di Tefriqt d tmura Tiɛṛabin (mbɛed mi bḍan Ssudan ɣef sin) ak d tmura n illel agrakal.
Dzayer tewwi-d azarug-ines si tmurt n Fṛansa ass n 5 Yulyu 1962, mbed ttraḍ icudden. Nettat d ameslad n Tdukli n Iɣlanen, Tadukli n Tmura n Tefriqt, d Tamdunt Taɛṛabt, d Tdukli n Umezɣan Aɛṛab.
Di tmendawt n Dzayer yersa-d belli tamurt n Dzayer d tamurt timeslemt, Taɛṛabt d Tamaziɣt, d annect-a i ibennun tinekkit[Awal 1] n wegdud Adzayri.
Agbur
Aẓar n yisem[ẓreg | ẓreg aɣbalu]
Isem n tmurt n Dzayer yusa-d seg yisem n tmanaɣt-ines. Dɣa, caḍen isegziyen i fkan i yisem agi. Asegzi amezwaru yeqqared belli Dzayer yusad seg Alger, isem aɛewwaj arumi n yisem Alguère s tkatalant. Aneggaru agi yeffɣed si teɛrabt "Ǧazayer", isem i s-yefka Buluɣin mmis n Ziri (neɣ Dziri), win i d-ixelqen tadinastit tazirit ass-nni mmi yesekka tamdint n Dzayer deg useggas n 960 f agaluz n temdint taqdimt i yesɛan isem s trumant Icosium. Netta yefka-as isem n Dzayer at Mezɣenna. Asegzi-niḍen yeqqared belli isem n Dzayer yettwakksed si teɛrabt الجزائر (al-Djaza'ir), asget n جزيرة (Djazira) neɣ « tigzirt », acku Dzayer tella am tegzirt: yar uneẓruf d yellel.
Amezruy[ẓreg | ẓreg aɣbalu]
Tislamit n Dzayer[ẓreg | ẓreg aɣbalu]
Ass mi teYli Rum, yrnan s-deffiris iwendalen, llan Ibizanten imidusen dacu yeğa i wakken ad ilin aṭas n tigeldiwin timaziYin timecṭaḥ g Arris daYen, kra degsent ugin y mir-id ussan inselmen ger 665 d 708, g useggas n 665, iɛraben ẓedmen i tikkelt tamenzut f Tafrikt u gafa armi (tamezɣa) g useggas n 683 yeṭṭef Sidi Ɛuqba aḥelli. Cciln azbu n tageldunt Dihya, g aseggas n 708 uɣalen imaziɣen timdefirt maca ɣelbenten iɛraben, ihi ṭfen tamurt imaziɣen, yǧan ajjed nsen d tutlayt nsen igejdan.
Acu-t usxarbubec agi, nutni (At udabu) uran amezruy nneɣ s "la gomme" kunwi aɣ tesxarbubucem(t) da-gi, arut amezruy n tidet a yarrac nneɣ !
Taslekt tafransit[ẓreg | ẓreg aɣbalu]
Tufad Fransa imerwasen n Bakri d Bucnaq d sebba f aken ad tekcem ar Dzayer s usagen n Sidi Freǧ g useggas n 1830
Tagrawla n nuwember[ẓreg | ẓreg aɣbalu]
Ass n 31 tuber 1954 llan iserdasen idzayriyen sewjaden (ttheggin) i imenɣi, ggunin (arjan) ass n tatusant n irumiyen imi llan marra deg yiḍ netmaɣra, ttun iman-nsen, maca g idurar iserdasen wten (ssufɣen) tarṣaṣt tamenzut f 00:00, akka i tebda ( tekkmassa) tegrawla n ugdud i yellan ddau uḍar n temharsa (colonisation) n Fransa.
Tewwwi-d azarug -ines ass n 5 yulyu aseggas n 1962, tkecm-itt Fransa di yulyu n 1830 ass mi tella s ddaw n tecḍat n Turk taɛutumanit. Am wakken i s-yenna Ccix Muḥand u Lḥusin:
- Ikecm-ed Urumi di ṣṣif
Ad iffeɣ s ssif
Di ṣṣif
Qbel lexrif...
Tedda dzayer abrid yeččur s yisennanen tebda amezruy -ines g wass mi tegred tagrawla n umenzu n wember 1954 deg wedrar n Wawras, ymagred ass n tatusant lɛid (adriz) n irumiyen. refden-tt irgazen d tlawin am Ɛebban Remḍan, Ḥusin At Ḥmed, kolonel Uɛemran, Mesṭafa U Bulɛid, Muḥemmed Buḍyaf, Ḥasiba Ben Buɛli, Ferḥat Ɛebbas, Xiḍer, cadhen ismawen-nsen d ayen i d-fkan i dzayer.
Tarakalt[ẓreg | ẓreg aɣbalu]
Tamurt n Dzayer d tamurt tamenzut i meqqren akk ɣef timura n tigrakalin s tajumma ines, d tamurt tis snat i meqqren g timura n umenẓaw n Tafriqt, tesɛa tamurt n Dzayer g tama n wenẓul amur amoqran nu nezruf ismis Sehra. deg ugafa, aṭlas atelli
Tarakalt tadeblant[ẓreg | ẓreg aɣbalu]
Tebḍa tamurt n Dzayer ɣef 48 n twilayin, yal tawilayt tesa agraw aɣerfan f uqeṛṛu-s lwali. Yal tawilayt tebḍa ɣef asunen, yal asun yebḍa ɣef tɣiwanin. Tikkelt taneggarut i tetwabḍa dyes tamurt n Dzayer tella deg useggas n 1985.
Tamendawt n Dzayer n useggas 1963 tebḍa tamurt ɣef 48 n twilayin:
Tamawin d timselɣa[ẓreg | ẓreg aɣbalu]
Asegzi n wawalen[ẓreg | ẓreg aɣbalu]
- ↑ Tinekkit: Identité.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn